ILINK ใส่เกียร์ประมูลงานเต็มสูบ มั่นใจปั๊มรายได้แตะ 5.9 พันลบ.หลังตุนแบ็กล็อค 1.76 พันลบ.
ILINK ใส่เกียร์ประมูลงานเต็มสูบ มั่นใจปั๊มรายได้แตะ 5.9 พันลบ.หลังตุนแบ็กล็อค 1.76 พันลบ.
ILINK ใส่เกียร์ประมูลงานเต็มสูบ มั่นใจปั๊มรายได้แตะ 5.9 พันลบ.หลังตุนแบ็กล็อค 1.76 พันลบ.
10 มี.ค. 2563

นายสมบัติ อนันตรัมพร ประธานกรรมการและกรรมการผู้จัดการใหญ่ บริษัท อินเตอร์ลิ้งค์ คอมมิว นิเคชั่น จำกัด (มหาชน) หรือ ILINK เปิดเผยว่า บริษัทตั้งเป้ารายได้ปี 63 เติบโตขึ้นมาที่ 5,950 ล้านบาท จากปีก่อนที่มีรายได้ 5,662.29 ล้านบาท และคาดว่าอัตรากำไรสุทธิปีนี้จะไม่ต่ำกว่า 6%
โดยปัจจุบันบริษัทมีงานในมือ (Backlog) ราว 1,769 ล้านบาท แบ่งออกเป็นส่วนธุรกิจงานด้านวิศวกรรม (Engineering) มูลค่าประมาณ 1,757 ล้านบาท ส่วนที่เหลือเป็นงานส่วนธุรกิจจัดจำหน่ายสายสัญญาณ (Distribution) คาดว่าจะสามารถทยอยส่งมอบงานทั้งหมดและรับรู้รายได้ต่อเนื่องในปี 63-64 ซึ่งจะมีการรับรู้รายได้มากที่สุดในช่วงไตรมาส 3/63
นอกจากนี้ บริษัทยังเตรียมเข้าประมูลงานใหม่ 4 โครงการ มูลค่ารวม 2,580 ล้านบาท ได้แก่ โครงการ SPARE Part 1 Submarine Cable มูลค่า 60 ล้านบาท, โครงการ SPARE Part 2 ในส่วนสายเคเบิ้ลใต้น้ำ (Submarine Cable) มูลค่า 70 ล้านบาท, งานโครงการ Submarine Cable เกาะสีชัง จังหวัดชลบุรี มูลค่าราว 700 ล้านบาท และโครงการ Submarine Cable เกาะเต่า จังหวัดสุราษฎร์ธานี มูลค่าประมาณ 1,750 ล้านบาท โดยครงการต่างๆจะทยอยได้ข้อสรุปในปีนี้
สำหรับกลยุทธ์ปี 63-67 บริษัทได้มีการปรับยุทธศาสตร์ใหม่เพื่อมุ่งเน้นทำกำไรสุทธิของกลุ่มบริษัทมากขึ้นและไม่เน้นการเติบโตของรายได้ โดยได้รับสัดส่วนรายได้ของธุรกิจที่มีอัตรากำไรที่ดีเพิ่มขึ้น ได้แก่ ธุรกิจจัดจำหน่ายสายสัญญาณ จะเพิ่มสัดส่วนรายได้เป็น 45% จากเดิม 40% และเพิ่มสัดส่วนรายได้ของธุรกิจโทรคมนาคมเป็น 50% จากเดิม 40% และลดสัดส่วนของธุรกิจวิศวกรรมจากเดิม 20% เหลือไม่เกิน 5% เป็นต้น ทำให้นับจากปี 63-67 นี้ไปจะเห็นการเติบโตของอัตรากำไรสุทธิแตะที่ระดับ 6%, 7.4%, 7.8%, 8.15% และ 8.5% ตามลำดับ